《送谢安国归清江》
宋代·王炎

轩冕喜而忧，山林静而閒。
宠辱皆妄事，请看槐梦安。
世人悟此少，低头缚微官。
足跌尚欲趋，翼倦不肯还。
谢公湖海士，着眼高尘寰。
心如玉壶冰，当暑气自寒。
怀璧不愿市，懒上青云端。
亲朋劝之仕，晚出弹其冠。
未令据槐厅，亦合登蓬山。
造物拙用大，束带来侯藩。
掉头厌多事，袖手思故园。
眉间已黄色，镜里犹朱颜。
家住玉笥西，别有壶中天。
千亩稻秫肥，三径松菊繁。
妙得诗酒趣，小作杖屦缘。
鸿飞霄汉外，蝉蜕尘埃间。
我方自窘束，仰屋坐长叹。
仰屋坐长叹。欲仕苦无津，
欲归苦无田。野鹿念丰草，
老骥困短辕。终当抱琴书，
从公掩云关。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。